पुलिस सूत्रों की माने तो बालू के अवैध उठाव कर मुंहमांगी कीमत पर बेचने का खेल महीनों से जारी था। जिसमें ट्रैक्टर के हर खेप पर 3000 से 5000 हजार की कमाई होती थी। बालू पर रोक लगने के बाद विधायक पुत्र कुणाल प्रताप ने बालू चोरी करने वाला एक गिरोह तैयार किया। जिसमें करीब 50 लोग शामिल थे। यह गिरोह देर शाम सात बजे के बाद भगवानपुर समीप सोन नदी से बालू का अवैध उठाव करता था। इसके बाद उक्त बालू को जगह-जगह आर्डर के हिसाब से बेचा जाता था।